Държавен вестник, бр. 76, 2013 г., стр. 29

БРОЙ  76	
Д Ъ Р Ж А В Е Н  В Е С Т Н И К 	
СТР.  29  
определена категория кораби, плаващи 
под знамето на държава-членка, не би 
било разумно или възможно, съответ­
ните разпоредби от Кодек­са няма да се 
прилагат при положение, че въпросната 
материя е уредена по различен начин 
в националното законодателство или 
колективни договори или чрез други 
мерки. Подобно решение може да 
бъде взето само след консултации със 
съответните организации на корабо­
собствениците и на моряците и само 
по отношение на корабите с брутен 
тонаж, по-малък от 200 тона, които не 
осъществяват международни плавания.
	
7.	 Всички решения, взети от държава-
членка по отношение прилагането 
на алинеи 3, 5 или 6 на този член, се 
съобщават на генералния директор на 
Международното бюро по труда, който 
уведомява членовете на Организацията. 
	
8.	 Освен ако изрично не е предвидено 
друго, всяко позоваване на тази кон­
венция представлява едновременно и 
позоваване на Правилата и Кодекса.
Основни права и принципи
Член III
Всяка държава-членка трябва да се увери, 
че разпоредбите на нейното законодателство 
зачитат в контекста на тази конвенция ос­
новните права на:
	
(а)	свободата на сдружение и ефективното 
признаване на правото на колективно 
договаряне;
	
(b)	премахването на всички форми на 
принудителен или задължителен труд;
	
(c)	 ефективното ликвидиране на детския 
труд;
	
(d)	премахването на дискриминацията по 
отношение на заетостта и професиите.
Заетост и социални права на моряците
Член IV
	
1.	 Всеки моряк има право на безопасно 
и сигурно работно място, което да от­
говаря на нормите за безопасност.
	
2.	 Всеки моряк има право на справедливи 
условия на заетост.
	
3.	 Всеки моряк има право на достойни 
условия на работа и живот на борда 
на кораба.
	
4.	 Всеки моряк има право на здравеопаз­
ване, медицинско обслужване, мерки 
за неговото благосъстояние и други 
форми на социално осигуряване.
	
5.	 Всяка държава-членка обезпечава в 
рамките на своята юрисдикция пълното 
зачитане на трудовите и социалните пра­
ва на моряците, посочени в предходните 
алинеи на този член, в съответствие с 
изискванията на тази конвенция. Ако 
в конвенцията не е установено друго, 
зачитането на тези права може да бъде 
постигнато чрез актове на национал­
ното законодателство, чрез приложими 
колективни трудови договори или чрез 
други мерки или в практиката.
Отговорности по приложението 
и изпълнението
Член V
	
1.	 Всяка държава-членка прилага и въвеж­
да в сила законодателство или други 
мерки, които е приела, за да изпълни 
задълженията си по тази конвенция по 
отношение на корабите и моряците под 
нейна юрисдикция.
	
2.	 Всяка държава-членка упражнява ефек­
тивно своята юрисдикция и контрол 
над корабите, които плават под нейно 
знаме, като създава система, която да 
осигури съответствие с изискванията на 
тази конвенция, включително редовни 
проверки, доклади, мониторинг и мерки 
по съдебен ред съгласно приложимите 
закони.
	
3.	 Всяка държава-членка гарантира, че 
корабите, които плават под нейно 
знаме, притежават Морско трудово 
свидетелство и Декларация за съответ­
ствие с Морската трудова конвенция в 
съответствие с изискванията на тази 
конвенция.
	
4.	 Всеки кораб, за който тази конвенция е 
приложима, в съответствие с междуна­
родното право може да бъде проверен 
от държава-членка, различна от тази, 
под чието знаме плава, при посещение 
на нейно пристанище, за да се определи 
дали корабът съответства на изисква­
нията на тази конвенция. 
	
5.	 Всяка държава-членка ефективно уп­
ражнява своята юрисдикция и контрол 
над службите по набиране и настаня­
ване на работа на моряци, установени 
на нейна територия.
	
6.	 Всяка държава-членка забранява на­
рушаването на изискванията на тази 
конвенция, установява, в съответствие 
с международното право, санкции или 
изисква коригиращи мерки съгласно 
своето законодателство, които да са 
достатъчни, за да предотвратят подобни 
нарушения. 
	
7.	 Всяка държава-членка изпълнява сво­
ите задължения, произтичащи от тази 
конвенция, по начин, който не позво­
лява на корабите, плаващи под знаме 
на държави, които не са ратифицирали 
тази конвенция, да получават по-бла­
гоприятно третиране от тези, които 
плават под знаме на държави, които 
са я ратифицирали.